CELEX: 32016R0910
Language: sk
Date: 2016-06-09 00:00:00
Title: Vykonávacie nariadenie Komisie (EÚ) 2016/910 z 9. júna 2016, ktorým sa mení nariadenie (ES) č. 1235/2008, ktorým sa ustanovujú podrobné pravidlá vykonávania nariadenia Rady (ES) č. 834/2007, pokiaľ ide o opatrenia týkajúce sa dovozu ekologických produktov z tretích krajín

10.6.2016   
            
            
               SK
            
            
               Úradný vestník Európskej únie
            
            
               L 153/23
            
         VYKONÁVACIE NARIADENIE KOMISIE (EÚ) 2016/910
   z 9. júna 2016,
   ktorým sa mení nariadenie (ES) č. 1235/2008, ktorým sa ustanovujú podrobné pravidlá vykonávania nariadenia Rady (ES) č. 834/2007, pokiaľ ide o opatrenia týkajúce sa dovozu ekologických produktov z tretích krajín
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 834/2007 z 28. júna 2007 o ekologickej výrobe a označovaní ekologických produktov, ktorým sa zrušuje nariadenie (EHS) č. 2092/91 (1), a najmä na jeho článok 33 ods. 3 a jeho článok 38 písm. d),
   keďže:
   
               (1)
            
            
               V prílohe IV k nariadeniu Komisie (ES) č. 1235/2008 (2) sa uvádza zoznam súkromných inšpekčných organizácií a štátnych inšpekčných organizácií oprávnených vykonávať kontroly a vydávať certifikáty v tretích krajinách na účely rovnocennosti.
            
         
               (2)
            
            
               Trvanie uznania niektorých súkromných inšpekčných organizácií sa v súlade s článkom 33 ods. 3 nariadenia (ES) č. 834/2007 končí 30. júna 2016. Na základe výsledkov nepretržitého dohľadu vykonaného Komisiou by sa uznanie súkromných inšpekčných organizácií „AsureQuality Limited“, „Balkan Biocert Skopje“, „Bio.inspecta AG“, „IMO-Control Sertifikasyon Tic. Ltd. Ști“, „Organic Control System“ a „TÜV Nord Integra“ malo predĺžiť do 30. júna 2018.
            
         
               (3)
            
            
               Príloha IV k nariadeniu (ES) č. 1235/2008 by sa preto mala zodpovedajúcim spôsobom zmeniť.
            
         
               (4)
            
            
               Opatrenia stanovené v tomto nariadení sú v súlade so stanoviskom Výboru pre ekologickú poľnohospodársku výrobu,
            
         PRIJALA TOTO NARIADENIE:
   Článok 1
   V bode 5 prílohy IV k nariadeniu (ES) č. 1235/2008 sa v záznamoch, ktoré sa týkajú „AsureQuality Limited“, „Balkan Biocert Skopje“, „Bio.inspecta AG“, „IMO-Control Sertifikasyon Tic. Ltd. Ști“, „Organic Control System“ a „TÜV Nord Integra“, dátum „30. júna 2016“ nahrádza dátumom „30. júna 2018“.
   Článok 2
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 9. júna 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 189, 20.7.2007, s. 1.
   
      (2)  Nariadenie Komisie (ES) č. 1235/2008 z 8. decembra 2008, ktorým sa ustanovujú podrobné pravidlá vykonávania nariadenia Rady (ES) č. 834/2007, pokiaľ ide o opatrenia týkajúce sa dovozu ekologických produktov z tretích krajín (Ú. v. EÚ L 334, 12.12.2008, s. 25).